นักลงทุนแบบ Active Investment ควรพิจารณาประเด็นอะไรบ้าง เมื่อต้องการค้นหาหุ้นเติบโตที่มีศักยภาพ?
สำหรับการลงทุนเชิงรุก หรือ Active Investment นักลงทุนต้องทำการบ้านหนัก และต้องขยันกว่าคนอื่น … แนวทางการลงทุนแบบนี้ เราต้องเข้าใจว่า เราจะต้องต่อสู้กับคนเก่ง ๆ ในตลาดหุ้นที่เราอาจจินตนาการไม่ออกว่า เขาเก่งขนาดไหน และหากเราไม่เก่งพอ แน่นอนที่สุดว่าเราจะกลายเป็นเหยื่อ แต่สำหรับคนที่มีความมุ่งมั่นแน่วแน่ที่จะเดินเส้นทางสายนี้ การลงทุนในหุ้นเติบโต ถือเป็นอะไรที่เราต้องทุ่มเทกาย และใจอย่างแรงกล้า … เอาล่ะ … เมื่อเราตัดสินใจได้แล้ว จะเริ่มต้นอย่างไร ? และเคล็ดลับจะมีอะไรบ้างนั้น ไปติดตามกันเลยครับ  ประการแรก … “ติดตามหุ้นที่ยอดขายโต กำไรทำนิวไฮ” หากเราสแกนหุ้นกว่า 700 ตัวในตลาดหุ้นไทย เชื่อว่าเราจะต้องพบกับหุ้นที่ยอดขายโต และกำไรทำนิวไฮ อย่างแน่นอน สมมติว่าเราเจอหุ้นกลุ่มหนึ่งที่ยอดขายโตกว่า 10% ต่อปี หมายความว่า ยอดขายของเขาโตกว่า GDP ของประเทศ และกำไรโตกว่า 20% ถ้าเราเจอหุ้นแบบนี้แล้วเราไม่เข้าไปเจาะดูในรายละเอียด ผมคิดว่าเราก็ไม่เข้าขายนักลงทุนเชิงรุก สิ่งที่เราต้องทำก็คือ เราต้องเข้าไปดู “ขุดหาข้อมูล” เชิงลึก และหาเหตุผลที่ยอดขายโต กำไรทำจุดสูงสุดใหม่ออกมาให้ได้ และค่อยมาตรวจเช็กในข้อต่อไป ประการที่สอง … “ดูความยั่งยืนของยอดขาย และกำไร” หลายครั้งยอดขายเติบโตมาก แต่โตจากการแย่งส่วนแบ่งของคู่แข่ง หรือเกิดสงครามราคา ถ้าเป็นแบบนี้ยอดขายที่เติบโตอาจไม่ยั่งยืน และกำไรที่ทำได้ก็ไม่ยั่งยืน ยังมีการตรวจสอบอีกประการก็คือ เราต้องตัดกำไรพิเศษที่เกิดขึ้นครั้งเดียวออกไปด้วย กำไรพิเศษอาจเกิดจากการขายสินทรัพย์ที่ทำได้แค่ครั้งเดียว เมื่อเราตัดทุกอย่างออกไป ก็ต้องพิจารณาให้รอบด้านว่า กำไรนั้นจะยั่งยืนยาวนานแค่ไหน ประการที่สาม … “ดูว่ากิจการมีหนี้สินเยอะหรือไม่” หากกิจการใดที่ทำกำไรได้เยอะ แต่หนี้สินเขาเยอะมาก ๆ แน่นอนที่สุดว่า เงินที่ทำกำไรได้ต้องเอาไปจ่ายหนี้สินเสียก่อนอย่างไม่ต้องสงสัย กิจการที่ยอดขายโต กำไรโต แต่หนี้สินเยอะ เราควรตัดออก ไม่ควรเอามาพิจารณา นอกจากไม่มีตัวเลือกจริง ๆ หรือกิจการนั้นเป็นกิจการที่ต้องเติบโตด้วยหนี้ และหากกิจการใดมีหนี้สินน้อย เงินกำไรที่ทำได้ก็มีโอกาสที่จะตกถือมือผู้ถือหุ้นมากกว่านั่นเองครับ ประการที่สี่ … “ดูว่ากิจการจะปันผลออกมาเท่าไหร่” หนึ่งสิ่งที่จะทำให้ราคาหุ้นขยับปรับตัว คงหนีไม่พ้น “เงินปันผล” หากกิจการใดมีเงินปันผลออกมามาก ก็จะจูงใจให้มีคนอยากมาซื้อหุ้น และไล่ราคากัน สูตรสำหรับคำนวณมูลค่าหุ้นจากเงินปันผลคร่าว ๆ ผมจะใช้สูตรโดยนำเงินปันผลต่อหุ้นมาหารด้วย % ปันผลที่เราคิดว่าจะมีคนไล่ราคา ยกตัวอย่างเช่น เราคิดว่าหุ้น A มีแนวโน้มเติบโตมาก และจะมีเงินปันผลในรอบนี้ 1 บาทต่อหุ้น ด้วยแนวโน้มที่จะเติบโตต่อเนื่อง เราให้ % การปันผลที่จะเป็นไปได้ราว 3% หรือมากกว่าเงินฝากธนาคาร ดังนั้นหุ้นตัวนี้ควรมีราคาเท่ากับ 1/0.03 = 33.33 บาท เป็นต้น ประการสุดท้าย … “ราคาตอบรับไปหรือยัง” ต่อเนื่องจากประการข้างต้น หากราคาหุ้น ณ ตอนนี้ราคาแค่ 15 หรือ 20 บาทต่อหุ้น แสดงว่า ราคาที่ควรจะเป็นในอนาคตน่าจะสูงกว่านั้น และเราสามารถซื้อหุ้นที่ราคาต่ำกว่าสิ่งที่เราคิดเพื่อเก็บเอาไว้รอทำกำไร แต่หากสิ่งที่เราคิดมันผิด เช่น กำไรต่อหุ้นออกมาต่ำกว่าที่เราคาดมาก และราคาหุ้นตกแทนที่จะขึ้น เราก็ต้องพิจารณาให้ดีว่าเราควรจะถือต่อหรือไม่ ข้อสรุป ก็คือ วิธีการหาหุ้นเติบโตให้เริ่มต้นจาก หาหุ้นที่ยอดขายโต และกำไรทำนิวไฮ จากนั้นเราต้องพิจารณาความยั่งยืนของกำไร ดูหนี้สินของกิจการว่าเยอะหรือไม่ เมื่อกำไรแล้วจะปันผลออกมาเท่าไหร่ และหากราคาหุ้นในปัจจุบันยังไม่ตอบรับ เราจึงจะซื้อลงทุนนั่นเองครับ #นายแว่นลงทุน ติดตามนายแว่นลงทุน ได้ที่เพจ   **สนใจลงทุนในพอร์ต RUNNING for Growth พอร์ตกองทุนรวมหุ้นซึ่งจัดโดยนายแว่นลงทุน คลิกที่นี่เพื่อดูรายละเอียดเลย >>
นักลงทุนแบบ Active Investment ควรพิจารณาประเด็นสำคัญดังต่อไปนี้ เมื่อต้องการค้นหาหุ้นเติบโตที่มีศักยภาพ:


1. การเติบโตของยอดขายและกำไร:
เริ่มต้นด้วยการค้นหาหุ้นที่มี ยอดขายเติบโต อย่างต่อเนื่อง โดยพิจารณาจากอัตราการเติบโตเฉลี่ยต่อปี
เปรียบเทียบอัตราการเติบโตของยอดขายกับ GDP ของประเทศ
วิเคราะห์ กำไร ของบริษัท โดยพิจารณาจากอัตราการเติบโตเฉลี่ยต่อปี
มองหาหุ้นที่มี กำไรแตะจุดสูงสุดใหม่

2. ความยั่งยืนของผลประกอบการ:
ตรวจสอบ สาเหตุ ที่ทำให้ยอดขายและกำไรเติบโต
พิจารณาว่าการเติบโตนั้นมาจากปัจจัย ถาวร หรือ ชั่วคราว
วิเคราะห์ว่าการเติบโตนั้นมาจาก การแย่งส่วนแบ่งตลาด ของคู่แข่งหรือไม่
ตรวจสอบว่ามี สงครามราคา เกิดขึ้นหรือไม่
พิจารณา ความเสี่ยง ที่อาจส่งผลต่อผลประกอบการในอนาคต

3. สถานะทางการเงิน:
วิเคราะห์ โครงสร้างหนี้สิน ของบริษัท
พิจารณา อัตราส่วนหนี้สินต่อทุน
หลีกเลี่ยงหุ้นของบริษัทที่มี หนี้สินสูง
มองหาหุ้นของบริษัทที่มี กระแสเงินสดจากกิจกรรมการดำเนินงาน ที่ดี

4. นโยบายการจ่ายเงินปันผล:
วิเคราะห์ นโยบายการจ่ายเงินปันผล ของบริษัท
พิจารณา อัตราเงินปันผล
เปรียบเทียบอัตราเงินปันผลกับผลตอบแทนจากเงินฝากธนาคาร
มองหาหุ้นของบริษัทที่มี นโยบายการจ่ายเงินปันผลสม่ำเสมอ

5. มูลค่าหุ้นที่เหมาะสม:
วิเคราะห์ มูลค่าหุ้นที่เหมาะสม
เปรียบเทียบ ราคาหุ้นปัจจุบัน กับ มูลค่าหุ้นที่คำนวณได้
พิจารณา ปัจจัยอื่นๆ ที่อาจส่งผลต่อราคาหุ้น เช่น แรงกดดันจากนักลงทุน Sentiment ของตลาด

6. การกระจายความเสี่ยง:
ไม่ควรลงทุนในหุ้นตัวเดียว หรือกลุ่มเดียว
กระจายความเสี่ยงโดยลงทุนใน หุ้นหลายตัว และ หลายกลุ่มอุตสาหกรรม
ศึกษาข้อมูล อย่างรอบคอบ ก่อนตัดสินใจลงทุน
โดยสรุป: นักลงทุนแบบ Active Investment ควรพิจารณาประเด็นต่างๆ เหล่านี้ประกอบกัน เมื่อต้องการค้นหาหุ้นเติบโตที่มีศักยภาพ การลงทุนมีความเสี่ยง ผู้ลงทุนควรศึกษาข้อมูลอย่างรอบคอบและตัดสินใจด้วยความระมัดระวัง
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน